open-index/open-wikipedia-markdown huggingface dataset:
יפו הגלילית

**יפו הגלילית** הוא יישוב קדום המוזכר בכתביו של יוסף בן מתתיהו, ומתואר כממוקם באזור החוף הצפוני של ארץ ישראל, בין עכו לנהריה. זהו אחד המקרים הידועים של ערים בעלות שם זהה בעת העתיקה, בדומה לבית לחם הגלילית ובית לחם שביהודה, או קיסריה וקיסריה של ים. מיקומה המדויק של יפו הגלילית אינו ידוע בוודאות, אך היא נזכרת כמוקד פעילות ימית וצבאית בתקופת המרד הגדול.

## גאוגרפיה וזיהוי אפשרי
יפו הגלילית מתוארת בכתבי יוסף בן מתתיהו כיישוב חופי באזור שבין עכו לנהריה. החוקרים הציעו מספר זיהויים אפשריים, ובהם אתרים לאורך רצועת החוף שבה קיימת התאמה חלקית לתיאוריו של יוסף בן מתתיהו, הכוללים חוף ישר ומסולע ורוחות צפוניות עזות.

עד היום לא נמצא אתר ארכאולוגי מזוהה בוודאות עם יפו הגלילית, והדיון בנושא נמשך במחקר ההיסטורי והארכאולוגי.

## שמות כפולים בעת העתיקה
בארץ ישראל של התקופות ההלניסטית, הרומית והביזנטית התקיימו לא אחת שתי ערים או יישובים בעלי שם זהה. התופעה מוכרת במספר מקרים:
* בית לחם יהודה ובית לחם הגלילית
* קיסריה וקיסריה של ים
* יפו (במישור החוף) ויפו הגלילית.

ריבוי שמות זהה נבע משילוב של מסורות קדומות, הגירה, מסחר, והעתקה של שמות בידי חיילים ומתיישבים בתקופות שונות.

## יפו הגלילית בכתבי יוסף בן מתתיהו
יוסף בן מתתיהו הוא המקור הספרותי המרכזי המתאר את יפו הגלילית. בתיאוריו, מובחנת יפו זו מהעיר יפו שבמישור החוף הדרומי, ומוצגת כיישוב בעל מאפיינים גאוגרפיים ייחודיים.

### מאפיינים גאוגרפיים
לפי יוסף בן מתתיהו, חופי יפו הגלילית היו מסולעים ותלולים, ונמשכו בקו ישר כמעט לכל אורכם. היעדר מפרצים טבעיים ומצוקי הסלע הבולטים אל הים הפכו את האזור לבלתי מתאים כמקום עגינה. אזכור מסורות מקומיות, כגון "רישומי אזיקי אנדרומדה", מצביע על חיבור אגדי־מיתולוגי לאזור.

### תנאי ים ורוחות
יוסף מתאר רוחות צפון חזקות הפוגעות ישירות בחוף, מגביהות את הגלים על גבי הסלעים, והופכות את ההפלגה במקום למסוכנת במיוחד, אף יותר מן הים הפתוח.

### פעילותם של פליטי יפו הדרומית
לאחר חורבן יפו הדרומית בידי קסטיוס גאלוס בשנת 66 לספירה, נמלטו חלק מהתושבים ליפו הגלילית. שם בנו צי של ספינות קלות, ויצאו לפשיטות ימיות נרחבות לאורך חופי סוריה, פניקיה ומצרים. פעילות זו הפכה את האזור לבלתי־בטוח לשיט.

### התקפת אספסיינוס
אספסיאנוס, מפקד הצבא הרומי, שלח כוח רגלים ופרשים ליפו הגלילית. הכוח חדר לעיר בלילה בהיעדר שמירה, ותושביה נמלטו אל אניותיהם שעגנו מחוץ לטווח הקשתים. תיאור זה הוא אחד המקורות היחידים המפרטים את אופי היישוב ופעילותו בתקופת המרד הגדול.

## מחקר מודרני
המחקר בן זמננו מסתמך בעיקר על תיאוריו של יוסף בן מתתיהו, שכן חסרות עדויות ארכאולוגיות חותכות למיקומה של יפו הגלילית. חוקרים שונים הציעו מספר אתרים פוטנציאליים, אולם אף אחד מהם לא זוהה באופן ודאי. הדיון מתמקד בהתאמת תיאורי החוף להצעות הזיהוי.

## קישורים חיצוניים
* יפו
* בית לחם הגלילית
* קיסריה
* המרד הגדול

## הערות שוליים

*
קטגוריה:ערכים שבהם תבנית בריטניקה אינה מתאימה
תומאס בארץ'

**תומאס גרנוויל בארץ**' (באנגלית: **Thomas Granville Burch**; 3 ביולי 1869 – 20 במרץ 1951) היה חקלאי, יצרן טבק ופוליטיקאי אמריקאי, אשר ייצג את וירג'יניה בבית הנבחרים של ארצות הברית משנת 1931 ועד 1946. בשנת 1946 כיהן כחבר הסנאט של ארצות הברית לאחר מותו של קרטר גלאס, עד שנבחר לו מחליף.

## ביוגרפיה
בארץ' נולד ב-3 ביולי 1869 סמוך לקהילת Dyer's Store במחוז הנרי, וירג'יניה. בראשית חייו עבד כחוואי וכעובד בחברת ייצור טבק. לאחר שעבר למרטינסוויל, שם נבחר לכהן כראש העיר, עבד בארץ' בתחום הבנקאות, ולאחר מכן בעסקי נדל"ן וביטוח, והחזיק בבעלותו חברה שפעלה בשני התחומים.

ב-22 באפריל 1903 התחתן בארץ' עם מרי אלן אנסון, בתו של הכומר אלפרד ו. אנסון. 

בארץ' נבחר מטעם המפלגה הדמוקרטית לבית הנבחרים של ארצות הברית לקונגרס ה-72 בשנת 1931, וכיהן בו עד מאי 1946, אז מונה לסנאט של ארצות הברית למלא את תושבי של קרטר גלאס שנפטר, עד לבחירת מחליף בהמשך השנה.

ב-20 במרץ 1951 נפטר בארץ' מהתקף לב במרטינסוויל, ונקבר בבית העלמין Oakwood בעיר.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1869
קטגוריה:אמריקאים שנפטרו ב-1951
אנדראה אוסווארט

**אנדראה אוסווארט** (בהונגרית: **Andrea Osvárt**; ) היא שחקנית הונגרייה.

## ביוגרפיה
אוסווארט נולדה בבודפשט וגדלה בעיירה טמאשי, למדה בבית ספר תיכון איטלקי וגם למדה איטלקית באוניברסיטה. היא הופיעה ביותר משלושים פרסומות לטלוויזיה.

ב-2000 שיחקה חדרנית במלון בסרט "Contaminated Man", הופיעה בתפקיד קטן בסרט משחקי ריגול עם בראד פיט, ולמדה שנה בבית ספר למשחק בבודפשט. לאחר מכן התקבלה ללימודים בבית ספר בינלאומי למשחק ברומא. היא גם לקחה חלק בקורס כתיבת תסריטים בבית ספר לתסריטאים בהונגריה.

ב-2005 הופיעה ב-"The Clan", סרט קומדיה מוזיקלית איטלקי, וב-2008 הייתה אחת המנחים של פסטיבל סן רמו. ב-2009 גילמה את אז'ני דה מונטיז'ו במיני סדרה "סיסי". ב-2010 שיחקה ב-"Das Ende ist mein Anfang", סרט ביוגרפי על עיתונאי איטלקי, וב-2011 שיחקה בסרט "Maternity Blues" העוסק בבחורה הנשלחת למוסד פסיכיאטרי.

היא שיחקה את קרלה ולרי המומחית למחשבים בסדרה המשלח, וגם שיחקה בסרט היווני אהבה יוונית.באותה השנה שיחקה בסרט הקומדיה הגרמני "Der Nanny".

## קישורים חיצוניים
* 

קטגוריה:שחקניות קולנוע וטלוויזיה הונגריות
קטגוריה:ילידות 1979
גביע המדינה בכדורסל נשים 2025/2026

עונת 2025/26 בגביע המדינה בכדורסל נשים הייתה העונה ה-66 של המפעל השני בחשיבותו בכדורסל הנשים בישראל. בתחרות השתתפו עשר קבוצות ליגת העל. חברת בזק הייתה נותנת החסות הראשית בעונה זו ושם התחרות באופן רשמי היה גביע המדינה בזק.

מכבי עירוני רמת גן זכתה בגביע המדינה השישי בתולדותיה לאחר שגברה במשחק הגמר על מכבי חיפה.

## סיבוב א'

ארבע קבוצות התמודדו בסיבוב א'. שתי המנצחות העפילו לרבע הגמר יחד עם שש הקבוצות שהעפילו אליו אוטומטית. זהות המשתתפות בסיבוב א' והמעפילות אוטומטית לרבע הגמר נקבעה בהגרלה שנערכה ב-27 באוגוסט 2025.

שני משחקי סיבוב א' נערכו ב-4 בדצמבר 2025.

## רבע גמר
משחקי רבע הגמר התקיימו ב-25 בדצמבר 2025. ארבע המנצחות העפילו לחצי הגמר.

## חצי גמר

שני משחקי חצי הגמר נערכו ב-22 בפברואר 2026 בבית מכבי בראשון לציון. שתי המנצחות העפילו למשחק הגמר. 

## גמר
משחק הגמר נערך ב-25 בפברואר 2026 בבית מכבי בראשון לציון לעיניי 600 צופים. מכבי עירוני רמת גן זכתה בגביע המדינה בפעם השישית בתולדותיה לאחר שגברה על מכבי חיפה. ויקטוריה ויויאנס ממכבי עירוני רמת גן, שקלעה 32 נקודות, נבחרה ל-MVP של המשחק.

## קישורים חיצוניים
* 
* חיפה ור"ג חוזרת לחצי גמר הגביע, 25 בדצמבר 2025 באתר ספסל

## הערות שוליים

קטגוריה:2026 בישראל: כדורסל
קטגוריה:2025 בישראל: כדורסל
קטגוריה:תחרויות כדורסל ב-2026
קטגוריה:תחרויות כדורסל ב-2025
קטגוריה:עונות בגביע המדינה בכדורסל נשים
כיבוש קורגן מלחוב

**כיבוש קורגן מלחוב** (בצרפתית: **La prise de la tour Malakoff)** הוא ציור שמן מאת הצייר הצרפתי הוראס ורנה (Horace Vernet), שנוצר בשנת 1858. הציור מתאר את אחד הרגעים המכריעים במלחמת קרים - כיבוש מגדל מלחוב בעיר סבסטופול על ידי כוחות צרפתיים בפיקודו של המרשל פטריס דה מק-מהון. היצירה מוצגת כיום במוזיאון רולן שבעיר אוטן, צרפת.

### רקע היסטורי
מגדל מלחוב היה מגדל הגנה בסבסטופול (כיום באוקראינה), שנבנה בראש גבעה ושימש עמדה אסטרטגית חשובה בהגנת העיר מפני מתקפה של הכוחות הבריטיים והצרפתיים בתחילת שנות ה־50 של המאה ה-19. ב־8 בספטמבר 1855 נכבש המגדל על ידי חיילי צבא צרפת, בפיקודו של המרשל מק־מהון. האירוע סימן את תחילת נפילתה של סבסטופול וסיום מלחמת קרים. לפי המסורת, מק־מהון קרא במהלך הקרב את המשפט המפורסם: "J'y suis, j'y reste!" ("כאן אני – כאן אשאר!").

### תיאור היצירה
הציור בגובה 219.5 ס"מ וברוחב 144 ס"מ (261.5 על 186 ס"מ עם מסגרת), צויר בשמן על בד וחתום בתחתיתו הימנית: H. Vernet 1858. במרכז הקומפוזיציה נראה המרשל מק־מהון עומד על הריסות המגדל, מוקף בעוזריו, ביניהם הקולונל לברן והקפטן בורל, בשיח עם קצין אנגלי שמצדיע לו. בקדמת הבמה הקורפורל אז'ן ליהו נועץ את הדגל הצרפתי הקרוע. בתחתית הציור, הקולונל דה לה טור די פאן חובש את רגלו הפצועה. מסביב נראים גופות של חיילים רוסים וזואבים, תותחים הרוסים, שרידי ביצורים, עשן ולהבות. קומפוזיציה זו משלבת ריאליזם עם רגש פטריוטי ודגש על גבורה צרפתית.

### יוזמה והזמנת הציור
עיריית אוטן ביקשה להנציח את הישגו של מק־מהון, יליד האזור, באמצעות ציור שיוצג במוזיאון העירוני. באפריל 1856 נפתחה יוזמה עירונית בראשות ראש העיר ויקטור ריי, שכללה גיוס תרומות מן הציבור למימון היצירה. ורנה קיבל את ההזמנה ויצר את היצירה בהזמנה ייחודית לעיר. הציור הגיע לעיר באוגוסט 1858, נתקבל רשמית על ידי מועצת העיר ב־22 באוגוסט, ונחנך בטקס חגיגי ב־3 בספטמבר.

### שימור ותצוגות
היצירה נמצאת בבעלות עיריית אוטן ומוצגת דרך קבע במוזיאון רולן בעיר. היא נתונה במסגרת עץ מוזהבת מעוטרת. בשנת 2007 הוצגה היצירה בתערוכה בגלריה הלאומית ז'ה דה פום בפריז. בשנת 2008 עברה עבודות שימור שכללו מתיחת הבד, ניקוי יסודי של שכבות אבק, תיקוני צבע, מילוי סדקים וצביעה מחודשת של ורניש. בבדיקה התגלו ציורים מקדימים, תיקונים רבים לאורך השנים, וסימנים של התיישנות, בהם סדקים מוקדמים, כתמי ורניש צהוב, ואבק מצטבר.

## קישורים חיצוניים

## הערות שוליים

קטגוריה:ציורי היסטוריה
קטגוריה:הוראס ורנה: ציורים
קטגוריה:ציורי שמן
קטגוריה:ציורים מהמאה ה-19
קטגוריה:ציורי מלחמה
מכבי כרמיאל בית הכרם

**מכבי כרמיאל בית הכרם** היא קבוצת כדורסל נשים מקצוענית מהעיר כרמיאל המתמודדת בליגת העל בכדורסל נשים. הקבוצה הוקמה ב-2025 כתוצאה מאיחוד בין הקבוצות א.ס. רמת השרון ומכבי כרמיאל.

## היסטוריה
א.ס. רמת השרון הוקמה ב-1986 על-ידי אורנה אוסטפלד ורחל אוסטרוביץ'. אוסטפלד שימשה כמאמנת הקבוצה וב-1990 עלתה הקבוצה לליגה הבכירה (שנקראתה אז הליגה הלאומית). הקבוצה נוהלה על-ידי עמותת ל.כ.ן (לקידום כדורסל נשים). ב-1999 הובילה אוסטפלד את הקבוצה לזכייתה הראשונה באליפות המדינה ובגביע המדינה. באותה שנה הייתה רמת השרון לקבוצת הנשים הראשונה מישראל שמעפילה לגמר מפעל אירופאי, לאחר שהעפילה לגמר גביע רונקטי. לאורך השנים זכתה רמת השרון בשש אליפויות ושישה גביעי מדינה. בנוסף לכך הייתה שלוש פעמים סגנית האלופה ושבע פעמים סגנית מחזיקת הגביע. הקבוצה גם העמידה את אחד התקציבים הגבוהים בליגה, בעקבות פסיקה של בית הדין הגבוה לצדק שחייב השוואת תקציבים עירוניים בין קבוצות נשים לגברים.

במהלך השנים נוצר סכסוך בין אוסטפלד לבין גלית מוסאי שהייתה עוזרת המאמנת ומנהלת מחלקת הנערות. מוסאי הקימה קבוצת בוגרות נפרדת אשר קלטה את בוגרות מחלקת הנערות ומנוהלת בנפרד מעמותת ל.כ.ן. ב-2020 עברה א.ס. רמת השרון לניהולו של אלי רבי, אשר ניסה לחבר מחדש בין הקבוצה הבוגרת לבין מחלקת הנערות. מאמצים אלו לא צלחו ובנוסף לכך תקציב הקבוצה נשחק.

במהלך עונת 2024/25 החליטה עיריית רמת השרון להפסיק את התמיכה בעמותת ל.כ.ן ולהתמקד במחלקת הנערות ובקבוצה הבוגרת המתמודדת בליגה הלאומית. רבי החליט להעתיק את פעילות הקבוצה ובתמיכתה של דנה סנדר, יושבת ראש מנהלת הליגה, פעל לאחד את הקבוצה עם קבוצה אחרת. לאחר שפנה למספר רשויות מקומיות, ביניהן נתניה וכפר סבא, הוחלט לאחד את הקבוצה עם מכבי כרמיאל שעד אז התמודדה בליגה הארצית. ביולי 2025 הוחלט באיגוד הכדורסל לאשר את האיחוד, אשר כולל גם את אשכול יישובי בית הכרם מתוך כוונה להפוך את הקבוצה לקבוצה אזורית. בכך זכתה כרמיאל לייצוג בליגת העל, לראשונה מאז שקבוצת נירוסופט כרמיאל סיימה את פעילותה ב-2002.

מספר שחקניות הוחתמו בקבוצה עוד בטרם אושר האיחוד באיגוד הכדורסל והקבוצה התייצבה למשחק הליגה הראשון שלה בספטמבר 2025 עם סגל שכלל שתי שחקניות זרות ושחקנית בוסמן אחת. דניאלה ראובן, ששיתפה פעולה עם רבי ברמת השרון והייתה עוזרת המאמן שלו באליצור רמלה, מונתה למאמנת הקבוצה ושחקנית העבר קטיה אברמזון מונתה לעוזרת המאמנת.

## סגל הקבוצה
מעודכן ל-4 בדצמבר 2025

## ראו גם
* נירוסופט כרמיאל – קבוצת כדורסל שייצגה את כרמיאל בליגת העל בשנים 1998–2002

## קישורים חיצוניים

## הערות שוליים

קטגוריה:קבוצות כדורסל נשים ישראליות
קטגוריה:כרמיאל: ספורט
נהר הסלווין

**נהר הסלווין** (באנגלית: **Salween River,** בסינית: **怒江**) הוא נהר המשתרע מהרמה הטיבטית עד לים אנדמן. הנהר גובל מדרום מערב לסין, ממזרח למיאנמר ובגבול תאילנד. נהר הסלווין נחשב לאחד האזורים המגוונים ביותר מבחינה אקולוגית בעולם, ומכיל על פי הערכה 25 אחוז ממיני בעלי החיים היבשתיים בעולם ואלפי מיני צמחים. הנהר שימש מדינות-ערים עוד מלפני 5,000 שנים. נהר הסלווין משתרע על פני כ־283,000 קמ"ר.

הסלווין הוא נהר באורך 3,289 קילומטר. 48% מהנהר נמצא בשטח סין, 44% ממנו נמצא במיאנמר ו-8% בתאילנד. נהר הסלווין הוא הנהר השני בגודלו באסיה ובעל משאבי טבע רבים. מדינות רבות רצו לנצל את משאביו באמצעות תחנת אנרגיה הידרואלקטרית, אך החונטה המיאנמרית השתלטה עליו בפברואר 2021, מה שמנע זאת.

הנהר מאפשר את מחייתם של 10 מיליון אנשים המתגוררים בסמוך אליו. הוא מספק מזון ימי ואדמה פורייה לתושבי האזור. הנהר מכיל כ-6,000 זנים של צמחים התומכים ב-25% מבעלי החיים בעולם.

## אטימולוגיה
נהר הסלווין מתחיל בסין, שם הוא נקרא נהר נו (בסינית: 怒江; פין-יין: Nù Jiāng). בבורמזית, הנהר נקרא "טאנלווין". באנגלית שם הנהר מתורגם ל-"Salween".

## היסטוריה
נוכחות של בני אדם סביב נהר הסלווין החלה עוד לפני 31,000-39,000 שנים. ממצאים ארכאולוגיים מוכיחים כי נעשו באזור כלים מאבן ועץ. אנשי ה-"המון" ואנשי ה-"נו" התגוררו באזור עוד בסביבות 1,000-2,000 לפני הספירה, והנהר היה אזור מסחר מרכזי לאורך דרך המשי.

במהלך 1,000 השנים האחרונות, הסלווין הגדיר גבולות שונים של האימפריות הבורמזיות וממלכת סיאם. קרבות רבות התקיימו בסמוך לנהר, בעיקר במהלך מלחמת האזרחים במיאנמר.

ב-1941, האימפריה היפנית פלשה אל בורמה הבריטית דרך נהר הסלווין.

## אקולוגיה
הנהר נוצר בהדרגה לפני 5 מיליון שנים בתהליכים טבעיים. העומק של הנהר הוא 1,000 עד 6,000 מטר. סביב הנהר יש יערות עם עצים טרופים המתנשאים לגובה גבוהה. בנהר עצמו חיים למעלה מ-4,300 סוגים של צמחים ו כ-151 סוגים של דגים, כאשר 77% מהם נמצאים בחלק העליון של הנהר. כחצי מבעלי החיים בסין נמצאים בסביבת הנהר. הג'ונגלים המנותקים בסמוך לנהר מהווים אזור מחיה לבעלי חיים נוספים כגון דובים, נמרים, אריות, גיבונים ועוד. הנהר הוא גם אזור מחייתם של הצב הראשתני והחרומף השחור הנמצא בסכנת הכחדה.

## כלכלה
### חקלאות
נהר הסלווין משמש לחקלאות כבר במשך מאות שנים, עבור 500,000 אנשים לפחות. כ-940,000 דונם בסביבת נהר הסלווין משמש לחקלאות. 50% במיאנמר, 42% בסין ו-8% בתאילנד. בשנים האחרונות, חקלאים מגדלים קני סוכר ובעלי חיים בסמוך לנהר, רבים מהם בסכנת הכחדה בעקבות כריתה של עצים.

### דייג
בנהר מצוי הדג נגה פונה נה "Paradise threadfin" אשר נאכל באזור רבות. האזרחים המקומיים דגים גם חסיונים. במאה ה-21 כמות הדיג בנהר ירדה ב-60% בכפרים מסוימים. זאת בשל שימוש בכלי דיוג גדולים וברעלנים.

## קישורים חיצוניים

## הערות שוליים

קטגוריה:מיאנמר: גאוגרפיה
קטגוריה:סין: גאוגרפיה
קטגוריה:תאילנד: נהרות
קטגוריה:סין: נהרות
זוהר מידן

**זוהר מידן** (נולדה ב-14 בנובמבר 1988) היא שחקנית ומדבבת ישראלית. מהישראלים הראשונים בישראל שיצאו מהארון כאינטרסקס.

## ביוגרפיה
מידן נולדה בראשון לציון וגדלה במושב שדמה, שלישית מבין חמש אחיות. בשנים 2011–2014 למדה בגודמן - בית ספר למשחק בנגב בבאר שבע. במהלך לימודי המשחק החלה לספר לסביבתה על העקרות, ובהמשך שיחקה בהצגת היחיד האוטוביוגרפית "פוריה" שכתב חברה יקיר אליהו וקנין ועלתה בפסטיבל ישראל. בסיום הלימודים החלה לשחק בתיאטרון באר שבע: "אקסטרה לארג'", "אם נדע לאהוב", ערב שירי אהבה של ז'אק ברל, "השיטה", "הרולד ומוד", "בית ברנרדה אלבה", "חתונת דמים", "בימינו לא יוצאים לדו-קרב", "הלוויה חורפית", "ארבע דקות ו-12 שניות" בתפקיד קארה (שחקנית ראשית) ועוד.

ב-2019 גילמה תפקיד ראשי את רוני גולן בסרט "היום שאחרי לכתי" ב-HBO העולמי. באותה שנה שיחקה בסדרת הטלוויזיה "מטומטמת", "עקרון ההחלפה" ועוד.

ב-2022 החלה לשחק בתיאטרון בית ליסין בהצגה "ברוכים הבאים לגיהנום". ב-2024 שיחקה ב"סטמפניו" וב-2025 גילמה את קארן בהצגה "הכל אודות איב". ומשחקת ב"קרנפים".

## פרסים ותארים
* בשנת 2014 זכתה בפרס קרן שרת
* בשנת 2014 זכתה בפרס "השחקנית המבטיחה" בפסטיבל עתיד התיאטרון בצוותא
* בשנת 2018 זכתה בפרס הבמה לילדים ונוער בתפקיד ראשי בהצגה "אקטרה לארג'"
* בשנת 2018 מועמדת לפרס השחקנית המבטיחה בפרס התיאטרון הישראלי על הדמות אנה בהצגה "בימינו לא יוצאים לדו-קרב"

## קישורים חיצוניים
* 
* 
* זוהר מידן, דף הבית
* 
* 
* 
* 
* 
* 

## הערות שוליים

קטגוריה:בוגרי גודמן - בית ספר למשחק בנגב
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:מדבבות ישראליות
קטגוריה:אינטרסקס
קטגוריה:ראשון לציון: אישים
קטגוריה:שדמה: אישים
קטגוריה:זוכי פרס הבמה לילדים ונוער
קטגוריה:ישראליות שנולדו ב-1988
קטגוריה:ישראלים שנולדו ב-1988
מוזיאון המדינה המרכזי של קזחסטן

**המוזיאון המרכזי הממלכתי של קזחסטן** (באנגלית: **Central State Museum of Kazakhstan** ; בקזחית: **Қазақстан Республикасы Мемлекеттік орталық музейі**) הוא המוזיאון הגדול ביותר באלמטי, קזחסטן, ואחד המוזיאונים הגדולים באזור מרכז אסיה.

ביום הקמתו בשנת 1931, המוזיאון הוצב בבניין הקטדרלה של אלמטי. בשנת 1985 עבר למבנה מודרני, שנחשב לאחד הסמלים האדריכליים בעיר.

המוזיאון מאכסן את האוסף החשוב ביותר של חפצים היסטוריים, ארכאולוגיים ופריטי תרבות ופוליטיקה מודרנית של קזחסטן.

## היסטוריה
בשנת 1920, לפי צו של ממשלת קזחסטן, הוקם המוזיאון המחוזי המרכזי של קזחסטן. באותה עת הועבר חלק מאוסף של מוזיאון המושל של אורנבורג אל המוזיאון המרכזי החדש.

לאחר העברת המוזיאון המחוזי המרכזי לאלמטי בשנת 1929, המוזיאון המחוזי המרכזי של קזחסטן פורק.

בשנות ה-30 של המאה העשרים אורגן בבית-הספר הצבאי נפלייב שבאורנבורג המוזיאון האזור אורנבורג. בהמשך, אוסף של מוזיאון אזור אורנבורג ואוסף של מוזיאון המחוזי ז'טיסו (סמירצ’נסק) שולבו בקרן המוזיאונים.

בשנת 1931 מוקם המוזיאון בבניין הקתדרלה לשעבר באלמטי. בשנת 1941 נכלל בקרן אוסף המוזיאון הרפובליקני האנטי-דתי.

בשנת 1985 נבנה מבנה מודרני, שבו שוכן המוזיאון המרכזי הממלכתי של קזחסטן. מתחם המוזיאון כולל גם את מרכז השחזור הגדול בקזחסטן, הפועל לשחזור יצירות אמנות.

בשנת 2005 קיבל המוזיאון את הסטטוס הרשמי של ארגון מחקר, מה שאפשר לו לארח משלחות היסטוריות ולהרחיב את היקף פעילותו. מאז 2006 השתתף המוזיאון באירוע הבינלאומי "ליל המוזיאונים".

ביולי 2014 חודש מבנה המוזיאון ובשנת 2015 הועלתה יוזמה לשנות את פעילות המוזיאון למרכז תרבות, שיכלול שינויים בתצוגה. ההצעה הייתה קשורה למעבר אפשרי של המוזיאון מבעלות מדינה לבעלות עירונית.

## אולמות תצוגה
* אולם הפליאונטולוגיה והארכאולוגיה
* אולם האתנוגרפיה ההיסטורית
* היסטוריה ואתנוגרפיה של האנשים החיים בקזחסטן
* קזחסטן המודרנית
* מוזיאון האנתרופולוגיה
* אולם ניקולאי גברילוביץ' כלודוב

## בניין המוזיאון
ממוזער|280 פיקסלים|פנים המוזיאון
בניין המוזיאון נבנה בין השנים 1978 ל-1985. לפני כן, המוזיאון שכן בקתדרלת העלייה השמיימה.

הוא הוקם בהוראת הוועד הפועל של העיר אלמטי על ידי ארגון "Glavalmaatastroy". מתכנן הפרויקט היה GPI "Kazgorstroyproekt". ראש צוות האדריכלות היה יו.ג. רטושני.

הבניין המלבני בן שלוש הקומות נשען על "סטילובטה" שנוצר על ידי השטח הטבעי. המאפיינים הנפחיים והמרחביים של הבניין מבוססים על שימוש בטכניקות סגנוניות של האדריכלות הקזחית. שלד הבניין תוכנן על מערכת שלדים של שמונה תמיכות חיצוניות, ועמודים. החזיתות מעוצבות כמערכת קצבית אחת של עמודים המאחדת את שלוש הקומות. במרכז הבניין לובי בן שתי קומות, המוקף באולמות התערוכה. מתכת צבעונית, שיש, פרקט, אבן צדפים וגרניט משמשים כאלמנטים דקורטיביים בפנים המוזיאון.

## ראו גם
* אלמטי

## קישורים חיצוניים

* 
* אתר המוזיאון באתר אונסק"ו
* מוזיאון המדינה המרכזי של קזחסטן באתר למטייל
* מוזיאון המדינה המרכזי של קזחסטן באתר lonelyplanet
* 
* 
* 

## הערות שוליים

קטגוריה:קזחסטן: תרבות
קטגוריה:אלמטי: מבנים
קטגוריה:מוזיאונים לארכאולוגיה
קרב הנאו (הוראס ורנה)

**קרב הנאו** (בצרפתית: **La bataille de Hanau**, באנגלית: **The Battle of Hanau**) הוא ציור שמן מאת האמן הצרפתי הוראס ורנה, שנוצר בשנת 1824. הציור מתאר את אחד הקרבות המאוחרים במלחמות הנפוליאוניות - קרב האנאו - שהתחולל ב־30 באוקטובר 1813 סמוך לעיר הנאו, מערבית לפרנקפורט, בין צבא נפוליאון לצבא אוסטרו־בווארי בפיקודו של קרל פיליפ פון ורדה. היצירה היא השלישית בסדרה של ארבעה ציורים שהוזמנו מורנה על ידי לואי פיליפ, דוכס אורליאן (לימים מלך צרפת).

### רקע היסטורי
לאחר התבוסה הצרפתית בקרב לייפציג ב־19 באוקטובר 1813, נסוג נפוליאון מערבה לכיוון צרפת. בדרכו נתקל בצבא אוסטרו־בווארי שניסה לחסום את נתיב הנסיגה שלו. אף על פי שצבאו של נפוליאון בונפרטה היה קטן ונחלש, הוא הצליח להביס את כוחות ורדה בקרב הנאו ולכבוש את העיר, מה שאפשר לו להמשיך את הנסיגה אל תוך צרפת. הקרב נחשב לאחת הניצחונות האחרונים של נפוליאון לפני פלישת בעלות הברית לשטח צרפת.

### תיאור היצירה
הציור, שנעשה בשמן על בד, מתאפיין בקומפוזיציה פנורמית רחבת היקף המשלבת תיאור נוף עם סצנות קרב דרמטיות. במרכז הציור נראים חיילים צרפתים מהארטילריה הכבדה ("הסוללה הגדולה") לבושים במדים כחולים, מגנים על התותחים שלהם מול הסתערות פרשים בווארים לבושים בלבן. מימין, הגנרל אנטואן דרוֹ עומד ליד תותח יורה, בעוד פרש אוסטרי רכוב מנסה להכותו. משמאל, פרשי המשמר הצרפתי יוצאים למתקפת נגד בהובלת הגנרל נאנסוּטי, המוצג רכוב על סוס חום.

ורנה יוצר אפקט תיאטרלי של תנועה ואנרגיה באמצעות אור וצל, ענני עשן הנמסכים בעננים, ועצים שממסגרים את מרכז התמונה. במרחק נראים נהר קינציג, גשר אבן, ופעמוני כנסיות העיר האנאו. בנוסף, ניתן לראות פרטים קטנים כמו קו המעוף של פגז תותח שפגע בענפי עצים – עדות לשימת הלב לפרטים.

### הזמנה והקשר פוליטי
הציור הוא השלישי בסדרה בת ארבעה ציורים שהוזמנו על ידי דוכס אורליאן, לואי פיליפ, בתקופת הרסטורציה של בית בורבון. אף על פי שהדוכס עצמו לא השתתף בקרב הנאו, הוא רצה לקדם את תדמיתו הציבורית באמצעות זיקה לסיפורי גבורה נפוליאוניים. הסדרה כללה ציורים של קרב ז'מפ (1821), קרב מונטריי (1822), קרב הנאו (1824), וקרב ואלמי (1826), ותפקדה ככלי תעמולה להאדרת ההיסטוריה הצבאית של צרפת ולחיזוק מעמדו של לואי פיליפ, לימים "מלך הצרפתים". הציורים הוצגו בארמון רויאל בפריז. כל אחד מהציורים שולם בתשלום נפרד, עבור ציור זה קיבל ורנה 10,000 פרנק.

## הערות שוליים

קטגוריה:ציורי היסטוריה
קטגוריה:הוראס ורנה: ציורים
קטגוריה:ציורי שמן
קטגוריה:המלחמות הנפוליאוניות
קטגוריה:ציורים מהמאה ה-19
קטגוריה:סוסים באמנות
קטגוריה:הגלריה הלאומית (לונדון)
צומת העוקפים

**צומת העוקפים** (שם רשמי: **צומת בית ענות**) הוא צומת מרכזי ביהודה, הנמצא על החיבור בין כביש 60 לכביש 35. הצומת הוא החיבור העיקרי בין אזור קריית ארבע וחברון, אזור גוש עציון ואזור תלם ואדורה.

הצומת כולו נמצא בשטח C, אך הוא הנקודה הנמוכה ביותר בסביבה הקרובה לו, כשכל היישובים סביבו יושבים על הרים: ממזרחו נמצא בית ענון, מדרומו ח'רבת זיתא, מדרום־מערבו חברון ומצפון־מערבו הר חשוף ומאחוריו חלחול, כולן בשטח B עם חלקים מעטים ב-C.

בסמוך לצומת נמצא המעיין עין בית ענון. הצומת קרוי על שם בית ענות, עיר יהודית עתיקה ששכנה באזורו.

## היסטוריה
בעקבות האינתיפאדה הראשונה הוחל בתכנון תוואי חדש עבור כביש 60 במספר מקומות, על מנת לעקוף כפרים פלסטינים עוינים. בשנת 1995 בחרה מע"ץ שלושה קבלנים במכרזים סגורים והטילה עליהם את סלילת כביש עוקף חלחול–חברון, שבמסגרתו תוכנן גם הצומת. הסלילה נועדה להימשך מנובמבר 1995 ועד מרץ 1996.

### פיגועים
במהלך השנים ביצעו מחבלים פיגועים בצומת:
* בבוקר 5 באוקטובר 2020 הגיע מחבל חמוש בסכין לצומת. הוא זוהה כחשוד על ידי שוטר וחייל צה"ל ששמרו עליה, ואלו קראו לו לעצור. משהמחבל לא נענה, השניים דרכו את נשקיהם מולו, והשתלטו עליו ללא ירי.
* ב-31 ביולי 2024 בשעות הבוקר הגיע מחבל חמוש באקדח הגיע לאזור הצומת ופתח בירי לעבר ישראלי שהיה במקום. לאחר מכן, יצא המחבל מרכבו, דקר את האזרח באמצעות סכין ופצע אותו באורח בינוני. כוחות צה"ל פתחו במצוד אחר המחבל.
* ב-13 בנובמבר 2025 מחבלים יידו אבנים לעבר אוטובוס בעברו בצומת.
* ב-1 בדצמבר 2025 לפנות ערב ביצע מחבל פיגוע דריסה לעבר חיילי צבא הגנה לישראל שהוצבו בצומת. בפיגוע נפצעה חיילת אחת באורח קל. המחבל נמלט מהמקום, וחוסל בחברון באותו הלילה.
אין מידע מפורט על כמות הפיגועים שמתרחשת במקום, אך הצומת נתונה למתקפות טרור באופן תדיר. למשל, בשבעה ימים במאי 2017 ספגה סביבת הצומת שלושה פיגועי יידוי אבנים.

## הערות שוליים

קטגוריה:יהודה: תחבורה
קטגוריה:יהודה ושומרון: צמתים ומחלפים
קטגוריה:כביש 60: צמתים ומחלפים
צומת העוקפים
צומת העוקפים
צומת העוקפים
האנדרטה לחללי הפיגוע בכביש החוף

**האנדרטה לחללי הפיגוע בכביש החוף** ניצבת מצפון מערב למחלף גלילות, בצד כביש 2. היא מנציחה את שמותיהם של 35 החללים שנפלו בפיגוע.

## רקע

ב-11 במרץ 1978 נחתו בחוף מעגן מיכאל 11 מחבלים בשתי סירות גומי, שהגיעו מלבנון. הם עשו את דרכם אל כביש החוף ושם השתלטו על אוטובוס נוסעים של חברת אגד ואחר כך על אוטובוס נוסף, שנוסעיו הועברו בכוח אל האוטובוס הראשון. האוטובוס עשה דרכו דרומה, כאשר המחבלים ממטירים אש מחלונותיו. ליד צומת גלילות במבוא הצפוני לתל אביב הצליח מחסום של משטרת ישראל להביא לעצירת האוטובוס. התפתח קרב יריות בין כוחות הביטחון לבין המחבלים שבמהלכו הם פוצצו את האוטובוס על יושביו והעלוהו באש. הקרב נמשך עד להשתלטות על כל המחבלים. בפיגוע כולו ניספו באוטובוס ובמקומות אחרים 35 ישראלים ו-71 נפצעו.

## האנדרטה
האנדרטה הוקמה בסמוך לאתר שבו נעצר האוטובוס החטוף. היא ניצבת ממרחק קצר ממערב לכביש החוף, לערך מול מתחם הסינמה סיטי המצוי ממזרח לכביש וככזו נראית היטב על ידי החולפים דרומה בכביש זה.

האנדרטה כוללת שני גושי אבן רבועים המוצבים אנכית זה מעל זה, כשביניהם מצוי אלמנט מתכת דמוי קפיץ. עיצוב זה מסמל את שני הכוחות שירו זה על זה ואת הנוסעים באוטובוס שנלכדו בתווך ביניהם כקפיץ שנלחץ מכל כיוון. האנדרטה מוצבת על גבי בסיס עגול ושטוח. על גבי שוליו הנטויים של הבסיס הונצחו שמות הקורבנות בפיגוע וכן נקבעה הכתובת **אף כי נדם האדם, כוחו עימנו לא יתם לעולם**. על גבי אבן מרובעת המוצבת במרחק מה מהאנדרטה נחקקה כתובת זו:

**כאן על אם הדרך נפלו בצהרי יום שבת ב' באדר ב' תשל"ח 11.3.1978**
**35 קרבנות אוטובוס הדמים גברים נשים וטף שנטבחו בהתקפת מחבלים והיו למאכולת אש**
**יהי זכרם ברוך**

באתר שבו הוקמה האנדרטה הוצבה לאחר הפיגוע אנדרטה זמנית. האנדרטה הקבועה הוקמה ביוזמת קרובי הנרצחים וחברת אגד ונחנכה בשנת 1982. מעצביה היו האמן יצחק שמואלי ואשתו חייקה.

ליד האנדרטה מוצבים כן לנר זיכרון ותרני דגלים. השטח שסביבה רוצף לאחר זמן.

טקס זיכרון לחללי הפיגוע מתקיים מדי שנה ליד האנדרטה.

## קישורים חיצוניים

* מיכאל יעקובסון, סיבוב באנדרטה לאוטובוס הדמים, בבלוג "חלון אחורי"
* האנדרטה, באתר יזכור
* האנדרטה, באתר "אבני מורשת"
* סרטון על האנדרטה, באתר יוטיוב

## הערות שוליים

פיגוע כביש החוף
פיגוע כביש החוף
אנדרטה לחללי הפיגוע בכביש החוף
קטגוריה:פיגוע כביש החוף
טארה זהרה

**טארה אליזבת זהרה** (באנגלית: **Tara Elizabeth Zahra**; נולדה ב-3 באוגוסט 1976) היא אקדמאית אמריקאית, פרופסור להיסטוריה של מזרח אירופה, מחזיקת הקתדרה על שם האנה הולבורן גריי באוניברסיטת שיקגו.

זהרה, בוגרת מכללת סווארת'מור, קיבלה דוקטורט מאוניברסיטת מישיגן. היא התמקדה במודלים סוציו-היסטוריים ובמחקר ארכיוני על משפחה, לאום ומוצא אתני במאה העשרים, מה שהוביל לגישה אינטגרטיבית חוצת גבולות לאומיים.

זהרה זכתה במלגת מקארתור בשנת 2014. בשנת 2017 נבחרה לאקדמיה האמריקאית לאמנויות ומדעים.

## פרסים אחרים
* פרס אגודת הלימודים הצ'כוסלובקיים לשנת 2009
* פרס הספר ברברה ילוביץ' לשנת 2009
* פרס הספר ע"ש הנס רוזנברג לשנת 2009
* פרס לורה שאנון 2011, על ספרה *נשמות חטופות*
* פרס רדומיר לוזה לשנת 2012
* פרס ג'ורג' לואיס ביר לשנת 2012, על ספרה *הילדים האבודים*

## פרסומים

* 
* 
* 
* Zahra, Tara and Leora Auslander, eds. (2018), *Objects of War: The Material Culture of Conflict and Displacement.* Cornell University Press, 2018. .
* 


## הערות שוליים

## קישורים חיצוניים
* 
* ראיון עם טארה זהרה, *כתב העת להיסטוריה של שיקגו*, אביב 2015

קטגוריה:חברי האקדמיה האמריקאית לאמנויות ולמדעים
קטגוריה:היסטוריוניות אמריקאיות
קטגוריה:בוגרי אוניברסיטת מישיגן
קטגוריה:עמיתי מקארתור
קטגוריה:סגל אוניברסיטת שיקגו
קטגוריה:ילידי 1976
Bandai Namco Entertainment

**Bandai Namco Entertainment** (בעברית ידוע בשם **בנדאי נאמקו**) היא חברת משחקי וידאו יפנית השייכת לחברה Bandai Namco Holdings. החברה הוקמה ב-2006 בתור חברת המשך לחברת משחקי הווידאו היפנית נאמקו. החברה הוקמה בשם Bandai Namco Games והוציאה משחקים פופולריים בקהילת משחקי המחשב כגון  ועוד. המטה שלה במינאטו, טוקיו, יפן.

## היסטוריה
ב-2005, בעקבות שינויים בתעשיית משחקי הווידאו, 2 החברות נאמקו הומטק ובנדאי גיימס התאחדו לחברה Bandai Namco Entertainment. ההקמה של החברה הוכרזה ב-11 בינואר 2006 והיא הוקמה באופן רשמי ב-31 במרץ 2006.

בנובמבר 2007, בנדאי נאמק הכריזה כי תאחד בתוכה את חברת משחקי המחשב Banpresto.

בספטמבר 2020, בנדאי נאמקו רכשה את מפתחת המשחקים הקנדית Reflector Entertainment ובבפברואר 2021, בנדאי רכשה את החברה הגרמנית Limbic Entertainment.
ממוזער|הלוגו של בנדאי נאמקו מ-2006 עד 2015
ב-2022, בנדאי נאמקו הוציאה לאור את המשחק Elden Ring, המשחק המפורסם ביותר של החברה מאז 2006.

## חברות בנות
לבנדאי נאמקו יש חברות בנות העוסקות בתחום הטכנולוגיה ומשחקי המחשב, כל החברות משתפות פעולה בתכנות ועיצוב המשחקים שלה:
* Bandai Namco Studios - הוקמה כחברה נפרדת באפריל 2012, בונה משחקים לקונסולות מגוונות ופועלת גם בארצות הברית ובאירופה.
* D3 Publisher - חברת פיתוח משחקי מחשב יפנית אשר הוקמה ב-5 בפברואר 1992.
* Reflector Entertainment - חברת פיתוח משחקי מחשב קנדית אשר הוקמה ב-2016 על ידי איש העסקים אלכסנדר אמניקו
* Limbic Entertainment - חברת פיתוח ועיצוב משחקי מחשב גרמנית אשר הוקמה ב-19 בספטמבר 2002.

## קישורים חיצוניים

* 

## הערות שוליים

קטגוריה:חברות שהוקמו בשנות ה-2000
קטגוריה:חברות משחקי וידאו יפניות
קין והבל מביאים את קורבנותיהם

**קין והבל מביאים את קורבנותיהם** (באנגלית: **Cain and Abel Bringing their Sacrifices**) הוא ציור מאת הצייר הצרפתי קלוד ז'וזף ורנה, המציג את שני בניהם של אדם וחוה בעת שהם מקריבים את מנחותיהם לאלוהים. היצירה מתארת רגע מקראי דרמטי ברקע של לילה מואר ירח, תוך שימת דגש על הניגוד בין שתי הדמויות והאווירה הרגשית והחזותית של הסצנה.

## תיאור היצירה

בציור נראים קין והבל מגישים את קורבנותיהם לאל. קין, עובד אדמה, מקריב מפרי האדמה, ואילו הבל, רועה צאן, מקריב את בכורות צאנו. לפי המסופר בתנ"ך, אלוהים שעה למנחת הבל ולא למנחת קין - דבר שהוביל את קין לרצוח את אחיו. בציור מוצגות עדיין המנחות הבוערות, כאשר אור הירח מאיר את הסצנה באור דרמטי, המחדד את המתח הסמוי שבין האחים ומבשר את מה שעתיד לקרות.

## הרקע האמנותי

קלוד ז'וזף ורנה היה בנו של אמן ואביו של הצייר הוראס ורנה. הוא נודע בעיקר כצייר נוף וים, והתמחה בציורי סצנות ליליות, סופות ים ונופים מוארים באור ירח. ורנה למד באיטליה, שם שהה במשך עשרים שנה ושכלל את כישרונו בתיאור שמיים משתנים ותאורה דרמטית. בשנת 1753 נקרא על ידי המלך לואי ה-15 לשוב לצרפת. הוא היה חבר באקדמיה המלכותית לציור ופיסול בפריז.

## סגנון ותקופה

בשלב מאוחר בקריירה שלו, ורנה ריכז את עבודתו בציורי סצנות דרמטיות, לעיתים מקראיות או מיתולוגיות, תחת תנאי תאורה ליליים או סוערים. היצירה קין והבל מביאים את קורבנותיהם משתייכת לתקופה זו, ומדגימה את שליטתו ביצירת אווירה דרמטית באמצעות אור, צל ודינמיקה בין הדמויות.

## הערות שוליים

קטגוריה:קין והבל בציורים
קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-18
אנדרו מור (פוליטיקאי)

**אנדרו מור** (באנגלית: **Andrew Moore**; 1752 – 14 באפריל 1821) היה עורך דין ופוליטיקאי אמריקאי מווירג'יניה.

## ביוגרפיה
מור נולד ב-1752 ליד פיירפילד שבמושבת וירג'יניה. הוא למד משפטים אצל ג'ורג' ויית' ובשנת 1774 הוסמך לעריכת דין. במהלך מלחמת העצמאות של ארצות הברית הגיע לדרגת קפטן בצבא הקונטיננטלי, ונטל חלק בלחימה בקרב סרטוגה. לאחר המלחמה, בשנת 1803, קיבל דרגת מייג'ור גנרל במיליציית וירג'יניה.

מור היה ציר בוועידת וירג'יניה שאישרה את חוקת ארצות הברית בשנת 1788. הוא כיהן בבית המחוקקים של וירג'יניה בשנים 1789–1791 ובשנים 1799–1800. הוא ייצג את וירג'יניה בשני בתי הקונגרס: בבית הנבחרים בשנים 1789–1797 ושוב בשנת 1804, ובסנאט של ארצות הברית בשנים 1804–1809. ב־1803 הפסיד מור בבחירות לבית הנבחרים בפער זעום לתומאס לואיס הבן, ולואיס הושבע לתפקיד. מור ערער על התוצאה, וב־1804 קבע הקונגרס שכמה קולות שניתנו לשני המועמדים הוטלו בידי מצביעים שאינם כשירים. כתוצאה מכך הוכרז מור כמנצח.

מור נפטר סמוך ללקסינגטון שבווירג'יניה, ב־14 באפריל 1821.

## קישורים חיצוניים

* 
* 

קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-18
קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1752
קטגוריה:אמריקאים שנפטרו ב-1821
ג'ון אדוארדס דייוויס

**ג'ון אדוארדס דייוויס** (באנגלית: **John Edward Davis**  1877-1815היה קצין בצי המלכותי), סוקר הידרוגרפי וצייר, שעשה לו שם ברישומים ממשלחת רוס לאנטארקטיקה (1843-1839) ובמומחיותו בבדיקות עומק ימיות.

## ביוגרפיה
דייוויס נולד בשנת 1815והצטרף לצי ביולי 1828. מ-1831 עד 1837 שירת בספינות אה"מ סאמאראנג, ואה"מ בלונד, באמריקה הדרומית, והתקדם לדרגת עוזר חובל. הוא הפליג תקופת-מה על אה"מ ביגל, במיפוי חלקים מחופי צ'ילה, פרו ובוליביה. ממאי 1837 שירת בתחנה של צפון אמריקה ואיי הודו המערבית, תחילה כמשנה לחובל על אה"מ קורנווליס, ואחר כחובל בפועל על אה"מ קומוס.
ממוזער|מפה של מפרצי סליגו וקילאלה, לפי סקר של בדפורד בשנים 1852–1854
באוגוסט 1839 התמנה דייוויס למשנה לחובל באה"מ טרור בהנהגת רב החובל פרנסיס קרוזייה. בספטמבר הפליגה "טרור", יחד עם אה"מ ארבוס לאנטארקטיקה למה שיתפתח לארבע שנות משלחת רוס לאנטארקטיקה, בהנהגת ג'יימס קלארק רוס. המשלחת גילתה את ההרים הטראנס-אנטארקטיים ואת הרי הגעש ארבוס וטרור, שנקראו על שם אוניות המשלחת. דייוויס היה אחראי לפעולות המיפוי ולהכנת המפות, ואף הכין אין-ספור רישומים של אירועים במסע. עם שובם לאנגליה זכה דייוויס לתודות מצד פרנסיס בופור, ההידרוגרף של הצי, והועלה לדרגת חובל.

דין וחשבון של רוס על המסע לאנטארקטיקה

משנת 1844 עד 1862 עבד דייוויס כסוקר במימי בריטניה, תחילה כעוזר-סוקר לקפטיין ג. א. בדפורד בחופה המערבי של אירלנד, ואחר בחוף הדרומי של אנגליה עם לוייטננט ה. ל. קוקס ואחר עם
מפקד הצוות אוסבורן. ב-1862 הפליג באה"מ פורקופיין (1844) בשייט לבדיקות עומק תת-ימיות. מסע זה נחל הצלחה במציאת נתיב מתאים לכבל טרנס-אטלנטי, שיעקוף את המדרונות התלולים המאפיינים חלק גדול משולי המדף היבשתי.

## תחריטים מציורים של דייוויס
הציורים פורסמו בתיאורו של רוס על המסע לאנטארקטיקה.

קובץ:Collision of Erebus and Terror.jpg|התנגשות של ארבוס עם טרור.
קובץ:P313 Voyage of Discovery Ross Vol 1.jpg|האי Beaufort וההר ארבוס
קובץ:Ross 1847 A Gale in the Pack voyagediscovery2Ross 0194.jpg|סופה


## לקריאה נוספת

* Notes on Deep Sea Sounding by Staff Commander J E Davis


## קישורים חיצוניים

* 
* 

## הערות שוליים

קטגוריה:משלחות לאנטארקטיקה
צ'ארלס קימבל

**צ'ארלס דין קימבל** (באנגלית: **Charles Dean Kimball**; ) היה פוליטיקאי אמריקאי מרוד איילנד, איש המפלגה הרפובליקנית, שכיהן כחבר בית הנבחרים של רוד איילנד בשנים 1894–1899, כסגן מושל רוד איילנד בשנים 1900–1901, ולאחר מכן ועד 1903 כמושל רוד איילנד ה-47.
## ראשית חייו
צ'ארלס קימבל נולד בפרובידנס שברוד איילנד, כבנם היחיד של אמרי ס. קימבל ושל מרי סי. (לבית בריגס) קימבל. לאחר סיום לימודיו בבית הספר הוא החל קריירה עסקית.
## קריירה פוליטית
בשנים 1894–1899 כיהן קימבל כחבר בית הנבחרים של רוד איילנד. ממאי 1900 ועד דצמבר 1901 הוא כיהן כסגן מושל רוד איילנד. לאחר מות המושל ויליאם גרגורי בעת כהונתו, הוא היה למושל רוד איילנד ה-47. הוא כיהן בתפקיד עד ינואר 1903. כמושל פעל קימבל למען שינויים בחוקת המדינה למתן סמכויות וטו למושל ולמען מעבר מערכת הבחירות הכלליות במדינה מבחירות שנתיות לבחירות דו-שנתיות, שינויים שבסופו של דבר הושגו. הוא גם קידם את שינוי חוקי המס ברוד איילנד.

במהלך תקופת כהונתו של קימבל כמושל, שונה מועד תחילת כהונת בעלי התפקידים ברוד איילנד מיום שלישי האחרון של חודש מאי ליום שלישי הראשון של חודש ינואר. שביתת הרכבות של 1902, שפרצה על רקע סירוב חברת הרכבות להסכים ליום עבודה של עשר שעות, אילצה את קימבל להפעיל את המיליציה המדינתית. לאחר השביתה הוא כינס את האספה הכללית של המדינה למושב מיוחד, וחוק יום העבודה של עשר שעות בוטל. סוגיה זו הייתה ככל הנראה הסיבה לתבוסתו של קימבל בבחירות של אותה שנה, ואף על פי שהוא נבחר כמועמד מפלגתו, הוא הובס על ידי מועמד המפלגה הדמוקרטית לוציוס גרווין.
## לאחר כהונתו
קימבל היה חבר פעיל בבונים החופשיים.

ב-1904 הוא הצטרף לאגודת רוד איילנד של בני המהפכה האמריקאית, ובשנים 1911–1912 שימש כנשיאה. הוא גם היה חבר סניף רוד איילנד של אגודת המלחמות הקולוניאליות . ב-1925 הוא התקבל כחבר של כבוד בסניף רוד איילנד של אגודת סינסינטי .

במלחמת העולם הראשונה שירת קימבל כיושב בראש מועצת מערכת השירות הסלקטיבי של הדיוויזיה הראשונה ברוד איילנד.
## חיים אישיים
ב-1885 נשא קימבל לאישה את גרטרוד סי. גרינהלג', ולשניים נולדה בת אחת.

צ'ארלס קימבל נפטר בפרובידנס ב-8 בדצמבר 1930. הוא נטמן בבית הקברות סוואן פוינט שבעיר.
## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1364/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, p. 1364


## קישורים חיצוניים
* צ'ארלס קימבל באתר אגודת המושלים הלאומית 
* צ'ארלס קימבל באתר The Political Graveyard 
* 

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי רוד איילנד
קטגוריה:חברי האספה הכללית של רוד איילנד
קטגוריה:אמריקאים שנולדו ב-1859
קטגוריה:אמריקאים שנפטרו ב-1930
1715 בצרפת

שנת **[[1715]] ב[[צרפת]]** הייתה השנה בה ציינה צרפת 728 שנות לאום.

## מנהיגים
* לואי הארבעה עשר, מלך צרפת (עד 1 בספטמבר)
* לואי החמישה עשר, מלך צרפת (מ-1 בספטמבר)

## נולדו
**([[:קטגוריה:צרפתים שנולדו ב-1715|קטגוריה:צרפתים שנולדו ב-1715]])**
* 26 בינואר – קלוד אדריאן הלווטיוס, פילוסוף (נפטר ב-1771)
* 6 באוגוסט – המרקיז דה וובנארג, פילוסוף וחייל (נפטר ב-1747)
* 9 בדצמבר – ז'וזף מרי טרא, שר האוצר הצרפתי (נפטר ב-1778)

## נפטרו
[200px|ממוזער|שמאל|[לואי הארבעה עשר, מלך צרפת]]
* 1 בספטמבר – לואי הארבעה עשר, מלך צרפת (נולד ב-1638)

## קישורים חיצוניים

*
רחלי דמבינסקי

**רחלי דמבינסקי** היא קצינה בצה"ל בדרגת תת-אלוף, המשרתת כמפקדת חטיבת ספירה באגף התקשוב וההגנה בסייבר. קודם לכן שירתה כמפקדת יחידת ממר"ם וכמפקדת מחלקת מעוף.

## ביוגרפיה

רחלי דמבינסקי התגייסה לאגף התקשוב וההגנה בסייבר בשנת 2000. החלה את שירותה ביחידת שהם (כיום יחידת מצפ"ן), שם עסקה בפיתוח מערכות ההתרעה לאזרח והשילוביות הרב זרועית. יצאה ללימודי הנדסה, ועם סיומם עברה לשרת בממר"ם, שם הובילה את זמינות המערכות והתהליכים המבצעיים בתחום הדאטה סנטרים וטכנולוגיית המידע, והייתה ממקימות תחום ההגנה בסייבר. עברה לתפקידי מחקר ופיתוח במצו"ב. באוגוסט 2021 מונתה למפקדת מחלקת מעוף ביחידת לוטם, ושירתה בתפקיד זה עד מרץ 2023.

במרץ 2023 מונתה למפקדת ממר"ם, ושירתה בתפקיד זה עד ספטמבר 2025, ובכלל זה בטבח שבעה באוקטובר ובמלחמת חרבות ברזל. בהמשך שנת 2025 הועלתה לדרגת תת-אלוף, ובדצמבר 2025 נכנסה לתפקיד מפקדת חטיבת הספקטרום והרשת (ספֵירה) - חטיבה חדשה שהוקמה באגף התקשוב עם פיצול יחידת לוטם לשתי חטיבות.

## הערות שוליים

קטגוריה:מפקדי ממר"ם
קטגוריה:קצינות צה"ל בדרגת תת-אלוף
קטגוריה:ישראליות שנולדו במאה ה-20
צביה אברבנאל

ממוזער|עטיפת האלבום "שירי לבב" בעיצובה של צילה מנוסי, 1970
**צביה אברבנאל** (ידועה גם בשם הבמה **צביה בר**, נולדה ב-1940) היא מוזיקאית, זמרת ומוזיקולוגית ישראלית ממוצא תימני.

## ביוגרפיה
צביה עורקבי נולדה בעיר רדאע שבדרום מזרח תימן ב-1940. בשנת 1947 יצאה עם משפחתה למסע רגלי במטרה לעלות לארץ ישראל. עם סיום מלחמת העצמאות, ב-1949, אחרי שהות של כ-9 חודשים במחנה העולים "חאשד" עלתה ארצה עם משפחתה במסגרת מבצע על כנפי נשרים. אחרי תקופה קצרה במחנה עין שמר, הועברה המשפחה לבית קבוע בקריית בנימין.

הוריה עודדו אותה ללמוד קריאה וכתיבה מגיל צעיר, למרות שהשכלת נשים לא הייתה דבר מקובל בקרב מרבית הקהילה היהודית התימנית באותה תקופה. במקביל ללימודיה רעתה בילדותה את עדר הצאן המשפחתי הקטן.

בשל הישגיה, הוצעה לה בסוף כיתה ח' מלגת לימודים לבית הספר הריאלי בחיפה, אך היא העדיפה להיבחן ללימודים במחלקת המוזיקה בכפר הנוער מאיר שפיה. במבחני הקבלה ביצעה את השיר "הטנדר נוסע" של שושנה דמארי, והתקבלה.

עם סיום לימודיה התגייסה לצה"ל ושירתה בחיל קשר בשריון, שם גם ניהלה ערבי צוות והווי.

## קריירה מוזיקלית
עם שחרורה מצה"ל ב-1960, הצטרפה למחזור השני של קבוצת "תיאטרון מחול ענבל" של שרה לוי-תנאי, אותה הכירה בעת לימודיה בשפיה. ב-1963 נסעה עם הלהקה לסיבוב הופעות בארצות הברית, במהלכו החליטה להישאר בארצות הברית ולהירשם ללימודי מוזיקולוגיה באוניברסיטת קליפורניה בלוס אנג'לס (UCLA).

במהלך לימודיה החלה להופיע ולשלב בין מוזיקה תימנית מסורתית למוזיקה עכשווית, בין היתר בעידודו של סמי דייוויס ג'וניור. בין השאר פעלה במסגרת ההרכב Tsvia & The Followers ולקחה חלק בהקלטת האלבום Moon Express. במהלך לימודיה הכירה את בעלה, דוד אברבנאל, שלמד בסטודיו למשחק. הם התחתנו ב-1968, חזרו לישראל, והשתקעו בחולון.

ב-1970 הוציאה את אלבומה הראשון "שירי לבב - Soul of the East". באלבום השתתפו "הברנשים של פיאמנטה" והוא כלל שילובים בין מוזיקה תימנית מסורתית לג'אז. האלבום נדחה על ידי תחנות הרדיו הממלכתיות, ומעולם לא שודר.

לאורך שנות ה-70 וה-80 המשיכה להופיע, בין השאר במועדון בר-ברים ובצוותא, שם העלתה את המופע "מתימן וחיג'אז בקצב הג'אז", בשיתוף מוזיקאים מסצנות הג'אז והמוזיקה התימנית. כמו כן המשיכה להוציא אלבומים בהוצאה עצמית יחד עם בעלה, בהם "משירת הנשים בתימן", "לקראת כלה" ו"כיף בלילות כנען". שם הבמה "צביה בר" ניתן לה על ידי שלמה צח ושייקה פייקוב.

ב-2012 הוצא מחדש אלבומה הראשון על ידי חברת התקליטים "פורטונה".

## הערכה
בשנת 1997, קיבלה את אות יקירת העיר חולון על תרומתה למוזיקה הישראלית. הוציאה ספר אודות חייה בשם "צביית הבר".

במאמר של בן שלו בעיתון הארץ תוארה כחלוצה בשילוב בין מוזיקה תימנית מסורתית לבין סגנונות מודרניים, במיוחד ג'אז.

בשנת 2017 זכתה בפרס אריק איינשטיין בקטגוריית זמר עברי.

## דיסקוגרפיה (חלקית)
* 1969: Moon Express Featuring Paul Arnold & Tsvia & The Followers – Prophetic Spirit
* 1970: שירי לבב (Soul of the East)
* 1971: מתימן וחיג'אז בקצב הג'אז
* 1992: צביה בר - משירת הנשים בתימן
* 2000: לקראת כלה
* 2006: כיף בלילות כנען - שירי ארץ ישראל

## קישורים חיצוניים
* ראיון עם צביה אברבנאל באתר "דודיפדיה", מאת דודי פטימר, 2014
* "צביה בר אברבנאל" - עמוד סופרת באתר הוצאת הספרים "מילים מדברות"
* צביה אברבנאל | לפי שי צברי - חלק א', במסגרת התכנית "החצר האחורית" בגלי צה"ל, 2025
* צביה אברבנאל | לפי שי צברי - חלק ב', במסגרת התכנית "החצר האחורית" בגלי צה"ל, 2025

## הערות שוליים

2025 12
קטגוריה:ישראלים ילידי תימן
קטגוריה:זמרות ישראליות
קטגוריה:יקירות חולון
קטגוריה:ישראליות שנולדו ב-1940
One More Time (מיני-אלבום)

***One More Time*** הוא מיני-אלבום משותף בין להקת הרוק האמריקאית אירוסמית' והמוזיקאי האנגלי יאנגבלאד, שיצא לאור ב-21 בנובמבר 2025 על ידי חברת התקליטים קפיטול רקורדס.

## רקע

זמן קצר לאחר ביטול סיבוב ההופעות של אירוסמית', החליטה הלהקה לשתף פעולה עם המוזיקאי האנגלי יאנגבלאד, שיתוף פעולה שג'ו פרי כינה "מדהים".

## הרכב וליריקה
"My Only Angel" הוא שיר רוק עם מילים המתמקדות באובדן אדם אהוב. הריף של "Problems" לקוח מהלהיט של בוסטון "More Than a Feeling". גם "Wild Woman" וגם "A Thousand Days" הן בלדות קאנטרי. השיר האחרון של המיני-אלבום הוא רמיקס לשיר "Back in the Saddle" של הלהקה.

## הפצה וקבלה
אירוסמית' ויאנגבלאד פרסמו שניהם טיזר למיני-אלבום ב-12 בספטמבר 2025, באמצעות פוסט לחשבונות המדיה החברתית שלהם בו נראה טיילר אומר ליאנגבלאד "יש לנו סוד, ואף אחד לא יודע אותו". *One More Time* מסמן את הוצאת המוזיקה החדשה הראשונה של אירוסמית' מאז אלבומם *Music from Another Dimension!* משנת 2012, שיצא ב-6 בנובמבר 2012.

רישי שאה כתבה עבור המגזין הבריטי *Kerrang!* כי "אין שום דבר מפתיע במיוחד במיני-אלבום הזה", וציינה שהוא "משרת את מטרתו, מממש את שיתוף הפעולה המדהים הזה מבלי לגרור אותו לאלבום של פינוק יתר", וסיכמה וציינה כי המיני-אלבום "מרגיש כמו מהדורה מוגבלת, ומוסיפה חותמת אישור נוספת ממיטב אמני בוסטון שההווה והעתיד של הרוק שייכים ליאנגבלאד".

## קידום
הסינגל היחיד מהאלבום, "My Only Angel", שיצא ב-15 בספטמבר 2025, הופיע במספר מצעדים, בעיקר בארצות הברית, ובמיוחד בפסגה בראש מצעד שירי הרוק של בילבורד, לראשונה עבור הלהקה.

## רשימת שירים

## מיקומי שיא

## קישורים חיצוניים

## הערות שוליים

קטגוריה:מיני-אלבומי חברת קפיטול רקורדס
הרשאה (מערכות מידע)

**הרשאה** היא מושג בסיסי בתחום אבטחת המידע הנוגע לפעולות במערכות מחשב, רשתות, מערכות הפעלה, מערכות מידע ושירותי ענן 

הרשאה במערכות מידע היא הענקת גישה או סמכות דיגיטלית מאת מנהל המערכת או מבעל השליטה במידע או במערכת, למשתמש מסוים במערכת או לקבוצת משתמשים

## סוגי הרשאות
ישנן סוגי הרשאות שונות המשתנות ממערכת למערכת, המוכרות שבהן הן:
* **קריאה בלבד** (Read-only) – עבור גישה לצפייה בלבד
* **קריאה כתיבה** (Read Write) – עבור גישה מורחבת הכוללת גישה ליצירת ועריכת קבצים
* **גישה מלאה** (Full-access) – הרשאה הכוללת יכולת מחיקה בנוסף על קריאה כתיבה
* **משתמש פעיל ** – הרשאת גישה לשימוש בסיסי במערכת עבור משתמש קיים

במערכות מידע שונות ישנן הרשאות נוספות שונות כגון הזנה של נתונים בטווח ערכים או כל פעולה אחרת שהמערכת תוכננה להכיל.

## בקרה

מערכת הרשאות מתבססת על הזדהות כתנאי מקדים, שכן המערכת נדרשת לקשר בין משתמש לפעולה. במערכות בהן אין הזדהות, ניתנות הרשאות למשתמשים לא מזוהים (כלומר, מנגנון ההזדהות מקשר ישות לא מזוהה עם משתמש אנונימי).

## מערכות רלוונטיות
### ענן קבצים

דוגמה ליכולת ניהול הרשאות במערכת קבצים  שמאפשרת שימוש בהרשאות, פונקציה זו זמינה בין השאר במחשבים אישיים וברוב מערכות המידע בענן הנפוצות, כגון OneDrive של חברת מיקרוסופט.

### מערכות מידע אינטרנטיות
ויקיפדיה, היא דוגמה למערכת מידע פתוחה למדי, אך גם בה יש מערכת הרשאות. כל גולש רשאי לעיין בכל דף ולשנות אותו, אך דפים מסוימים מוגנים מפני שינוי, כך שרק מפעילי מערכת רשאים לשנותם. מחיקת דף ניתנת להיעשות רק על ידי מפעילי מערכת, ולהם נתונה הסמכות לחסום כליל משתמש שמזיק למערכת. נעשה שימוש בזיהוי זמני על פי כתובת IP, זיהוי שמבחינת הגולש הוא שקוף אולם מאפשר להפריד בין משתמשים אנונימיים שונים.

## ראו גם
* מערכת מידע
* חוק הגנת הפרטיות
* אבטחת מידע
* אימות זהות
* אימות רב-שלבי
* אבטחת מידע התנהגותית

## הערות שוליים

קטגוריה:מונחים בתוכנה
סטפנוב

קטגוריה:שמות משפחה
קטגוריה:שמות משפחה המבוססים על השם סטפן
קטגוריה:שמות משפחה פטרונימיים
אמבקזלי אמבוקאזי

**אמבקזלי אמבוקאזי** (באנגלית: **Mbekezeli Mbokazi**; נולד ב-19 בספטמבר 2005 בדרום אפריקה) הוא כדורגלן דרום אפריקאי המשחק בעמדת הבלם בקבוצת אורלנדו פירטס מליגת העל הדרום-אפריקאית ובנבחרת דרום אפריקה. בינואר 2026 יעבור לשיקגו פייר מה-MLS.

## קריירת מועדונים
אמבוקאזי גדל באקדמיית לנגליבללה ובמחלקת הנוער של אורלנדו פירטס, ובשנת 2024 החל לשחק בקבוצה הבוגרת של אורלנדו פירטס במסגרת ליגת העל הדרום-אפריקאית.

ב-2 בדצמבר 2025 חתם בשיקגו פייר מה-MLS החל מ-31 בינואר 2026.

## קריירה בין-לאומית
ב-10 ביוני 2025 ערך אמבוקאזי את הופעת הבכורה שלו בנבחרת דרום אפריקה, בניצחון 0–2 על נבחרת מוזמביק במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:בלמי כדורגל דרום אפריקאים
קטגוריה:כדורגלני אורלנדו פירטס
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2025
קטגוריה:דרום אפריקאים שנולדו ב-2005
סאמוקלה קאביני

**סאמוקלה אלושס קאביני** (באנגלית: **Samukele Alucious Kabini**; נולד ב-15 במרץ 2004 בדרום אפריקה) הוא כדורגלן דרום אפריקאי המשחק בעמדת המגן השמאלי בקבוצת מולדה מליגת העל הנורווגית ובנבחרת דרום אפריקה.

## קריירת מועדונים
קאביני גדל במחלקת הנוער של אורלנדו פירטס, ובשנת 2023 חתם ב-TS גלקסי מליגת העל הדרום-אפריקאית והחל לשחק בקבוצה הבוגרת של המועדון.

ב-20 במרץ 2025 חתם קאביני במולדה מליגת העל הנורווגית עד לשנת 2028.

## קריירה בין-לאומית
ב-10 ביוני 2025 ערך קאביני את הופעת הבכורה שלו בנבחרת דרום אפריקה, בניצחון 0–2 על נבחרת מוזמביק במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:מגני כדורגל דרום אפריקאים
קטגוריה:כדורגלני מולדה
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2025
קטגוריה:דרום אפריקאים שנולדו ב-2004
כפפות ערב

שמאל|ממוזער|250px|
**כפפות ערב** הן כפפות המגיעות מעבר למרפק, הנלבשות באופן מסורתי על ידי נשים באירועים רשמיים.

הכפפות נחלקות לשלושה אורכים שונים: כפפות לפרק כף היד, כפפות למרפק וכפפות באורך מלא הנקראות גם כפפות אופרה. כפפות באורך של מעל המרפק נלבשו לפחות מאז סוף המאה ה-18 וכפפות המגיעות עד המרפק או מעט מתחתיו נלבשו על ידי נשים במדינות המערב לפחות מן המאה ה-17, בחריטה של מרי השנייה, מלכת אנגליה היא נראית לבושה כפפות באורך המרפק. כפפות שמעל הרפק היו פופולריות באופן נרחב לראשונה בתקופת העוצרות ובעידן הוויקטוריאני.

כפפות האופרה היו פופולריות בעשורים שלאחר מלחמת העולם הראשונה והיו נפוצות כאביזר אופנה משנות הארבעים ועד שנות השישים. והמשיכו להילבש על מנת להוסיף אלגנטיות למראה.

כפפות מסוג זה נלבשו על ידי רקדניות קאן-קאן ואמניות בורלסקה, הופעות של כפפות ערב נמנו גם בין היתר גם של ריטה הייוורת' בסרט גילדה, ושל מרילין מונרו בסרט גברים מעדיפים בלונדיניות, ואודרי הפבורן בסרט ארוחת בוקר בטיפאני, בסרט סינדרלה של דיסני ענדה סינדרלה כפפות לצד שמלת הנשף.

## קישורים חיצוניים

*https://vintagedancer.com/victorian/ladies-victorian-gloves/
*https://tvtropes.org/pmwiki/pmwiki.php/UsefulNotes/OperaGloves
*https://www.aisize.com/blogs/news/what-are-the-classic-vintage-gloves
*https://www.mimimatthews.com/2018/08/28/on-elbows-etiquette-and-evening-gloves/

קטגוריה:כפפות
ילדת טבע

"**ילדת טבע**" הוא אלבום הסולו ה-44 של הזמרת והיוצרת הישראלית חוה אלברשטיין שיצא בשנת 2011.

## על האלבום
אלבום ילדים שכולו לחנים יפהפיים של עובד אפרת וחוה אלברשטיין לשירים של סבינה מסג (עדולה), בהשראת תקופת מגוריה של המשוררת במושב חמ״ד.

האלבום כולו הוקלט בדיבי על מכונת ה2אינץ שלהם. עובד אפרת הפיק וניגן בס, אבי אגבבה על הקשה. ערן ויץ ניגן גיטרות. השתתפו גם רועי ריק במפוחית ויובל כהן על סקסופון סופרן. יואב שדמה הקליט ומיקסס.

אלברשטיין היטיבה לתאר את הקשר שלה עם עולם הילדים במילים שגם הן כמעט גרוסמניות בעומק שלהן: " נדמה לי שבכותרת 'שירי ילדים' אני מוצאת תירוץ לברוח לאיזה מקום אחר ראשוני וטהור שלמבוגרים נדמה שאין גישה אליו", היא אמרה בוואלה! תרבות לקראת צאת האלבום. "אבל כשהם, המבוגרים, מקשיבים לשירים עם הילד גם הם מגיעים לשם".

השיר "ילדת טבע" – על פי אלברשטיין – "מעלה על נס את ההתבוננות והפשטות שבאוצרות הטבעיים שמקיפים אותנו, הגדולים והקטנים: חיות, נופים, ומה שביניהם".

## רשימת רצועות

## קישורים חיצוניים
* האזנה לאלבום ״ילדת טבע״ באתר יוטיוב.

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
נדין ולסקז

**נדין ולסקז** (באנגלית: **Nadine Velazquez**; נולדה ב-1978) היא שחקנית אמריקאית.

## ביוגרפיה
ולסקז נולדה בשיקגו למשפחה ממוצא פורטוריקני, היא למדה בבית ספר לבנות וגם למדה שיווק בקולג'.

בתחילת דרכה הופיעה בפרקים של סדרות כמו היפים והאמיצים והפמליה, היא התפרסמה בכך ששיחקה את קטלינה, עובדת זרה מקסיקנית בסדרה קוראים לי ארל, היא הייתה אמורה לשחק בסדרה נמלטים אך במקום זאת ביצעה תפקיד זה, ב-2007 הופיעה בסרט "מחסל פראי" לצד ג'ייסון סטיית'האם.

ב-2008 הייתה בתפקיד הראשי בסרט הטלוויזיה "Husband for Hire", שם שיחקה בחורה שמתחתנת על מנת להיות זכאית לקרן הנאמנות של אביה, ב-2009 הופיעה בסרט הפשע המוזיקלי "A Day in the Life". 

בסדרת החידוש של המלאכיות של צ'רלי שעלתה ב-2011 גילמה מלאכית לשעבר. היא שיחקה תפקיד קטן של דיילת אוויר בסרט הטיסה, בסרט "Snitch" שיחקה את רעייתו של דוויין ג'ונסון.

הייתה נשואה לסוכן הכישרונות מארק פרוביסיירו.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שיקגו: אישים
קטגוריה:אמריקאיות שנולדו ב-1978
אישה בוכייה

**אישה בוכייה** (בהולנדית: **Een huilende vrouw**) הוא ציור שמן על לוח עץ, שנוצר באמצע עד סוף שנות ה-40 שלהמאה ה-17. היצירה מיוחסת למעגלו של רמברנדט.

### תיאור היצירה
הציור מתאר ראש של אישה בוכייה, עיניה מלאות דמעות ופיה סגור בעדינות. היא מחזיקה ממחטה שקופה בעינה הימנית, בעוד שעל כתפה השמאלית מונח בד כבד בדוגמת משבצות. ניגוד זה בין המרקמים - השקיפות העדינה של הממחטה לעומת משיכות המכחול העבות של הבגד - מדגים עיסוק טכני עשיר במרקמים, אור וצל.

עור פניה של הדמות צויר במשיכות מכחול חלקות יחסית, בניגוד למכחול השבור והחופשי של הבגדים, המעיד על חקירה של טכניקות שונות לשם יצירת רושם רגשי וחומרי עמוק.

### קשר ליצירתו של רמברנדט
הבעת פניה של האישה - עיניים דומעות ומבע עגום - מופיעה גם בדמות האישה הכורעת בציורו של רמברנדט "האישה הנואפת"  משנת 1644, המוצג בגלריה הלאומית בלונדון. ייתכן שהציור שימש כסקיצה או כעבודה ניסיונית לקראת קומפוזיציה גדולה יותר.

### ייחוס: "מעגל רמברנדט"
אף על פי שבטקסטים מסוימים מופיע ניסוח לפיו "רמברנדט יצר את העבודה", הייחוס הרשמי של הציור הוא ל-"מעגל רמברנדט". מונח זה, מקובל בעולם תולדות האמנות, מתאר יצירה של אמן שפעל בתקופתו של רמברנדט ובסביבתו הקרובה, אך אין ודאות כי מדובר ברמברנדט עצמו. בכך מופרדים ציורים של האמן ממעשי ידיהם של תלמידיו וממשיכי דרכו.

## קישורים חיצוניים

## הערות שוליים

קטגוריה:רמברנדט: ציורים
קטגוריה:ציורים מהמאה ה-17
קטגוריה:ציורי שמן
קטגוריה:דיוקנאות נשים